Apar imagini noi din Piaţa Victoriei, de la protestul de acum exact o săptămână. De data aceasta imaginile surprind un bărbat în scaun cu rotile, care încearcă să smulgă pistolul unui jandarm.

Militarul se află la niciun metru de protestatar. În timp ce forţele de ordine se împing cu alţi manifestanţi, bărbatul imobilizat în scaun se apropie de jandarm şi trage de tocul pistolului.

Nu reuşeşte să îl smulgă, iar apoi militarul îl împinge pe suspect. Chiar şi aşa, protestatarul nu este reţinut de jandarmi pentru a fi dus la secţie.